Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: rendelkezése, valamint a közoktatási törvény végrehajtásáról szóló 20/1997. (II. 13.) Korm. rendelet 13. § (1) bekezdése
Paragraph Index: 309

rendelkezése, valamint a közoktatási törvény végrehajtásáról szóló 20/1997. (II. 13.) Korm. rendelet 13. § (1) bekezdése alapján, 1998. július 31-én állami normatív hozzájárulás iránti kérelmet nyújtott be a Szabolcs-Szatmár-Bereg Megyei Közigazgatási Hivatalhoz. A közigazgatási hivatal a hozzájárulás folyósítása tárgyában a rendelkezésére álló határidőn belül nem hozott érdemi döntést. A fenntartó a késedelem miatt beadvánnyal fordult az oktatási miniszterhez. Az Oktatási Minisztérium helyettes államtitkára 1998. november 25-én utasította a közigazgatási hivatalt, hogy a határozat közlésétől számított nyolc napon belül hozzon érdemi határozatot, és ennek keretében döntsön az iskolába beiratkozott tanulók után járó normatív költségvetési hozzájárulás folyósításáról. A határozat ellenére a közigazgatási hivatal vezetője az ügyben továbbra sem hozott érdemi döntést, hanem 1998. december 1-jén levélben válaszolt a határozatot hozó helyettes államtitkárnak, amelyben előadta, hogy az iskola működési engedéllyel nem rendelkezik, ezért a normatív állami támogatás megállapítását jogszerűtlennek tartja. Egyidejűleg csatolta határozatát, amelyben 1998. november 19-én megsemmisítette a Szabolcs-Szatmár-Bereg Megyei Közgyűlés főjegyzőjének a Sóstóhegyi Két Tanítási Nyelvű Szakközépiskola működési engedélyének kiadása tárgyában hozott határozatát. Az oktatási miniszter 1998. december 16-án hozott határozata szerint a közigazgatási hivatal eljárása több szempontból törvénysértő volt. Az érdemi döntés elmaradása miatt bekövetkezett a közigazgatási szerv hallgatása, jogszabálysértő döntést hozott a közigazgatási hivatal, amikor az iskola működésének megkezdéséhez szükséges — a főjegyző által kiadott — határozatot felügyeleti intézkedés körében, az Áe. 71. §-ának (1) bekezdésére hivatkozva megsemmisítette. Az oktatási miniszter szerint az Áe. 71. §-a

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes